钦定古今图书集成/明伦汇编/氏族典/第533卷 > 郭重
## 钦定古今图书集成/明伦汇编/氏族典/第533卷 > 郭重

按《武安县志》：“重，武安人。少颖敏，有奇志，谨介不好狎
戏，严静寡言笑，遇妻子如严君。事亲孝，堂叔聪言俱
早逝，遗二女曲为抚育，择婿嫁之，待臧获亦仁恕。以
举人授京兆理刑，民称无冤。擢户部主事，督延绥、辽
东粮储，再理通州、清源关税课，清慎一无所取。乞休
后，茹蔬衣布，数年而卒。”